## Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

### NN 50/1998 (8.4.1998.), Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

# **ZAVOD ZA PLATNI PROMET**

Na temelju članka 38. stavak 1. točke 3. Zakona o platnom prometu u
zemlji ("Narodne novine", broj 27/93. i 138/97.), glavni direktor Zavoda
za platni promet propisuje

## **PRAVILNIK**

### **O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA**

Članak 1.

U Pravilniku o obliku, sadržaju i uporabi obrazaca platnog prometa ("Narodne
novine" broj: 81/96., 109/96., 49/97. i 94/97.), u članku 3. stavku trećem
dodaje se rečenica koja glasi:

"Iznimku također čini Opća uplatnica - obrazac broj 10-1 koju Ministarstvo
financija Republike Hrvatske tiska za svoje potrebe, koja ima rozetu zelene
boje i tiska se na papiru sa zaštitom, a on nije samokopirni."

Članak 2.

U članku 11. točki 10) briše se tekst "naplaćena naknada,".

Članak 3.

U članku 48. stavku drugom dodaje se rečenica koja glasi:

"Jedna stranica Zbrojnog naloga za prijenos može sadržavati najviše
dvadeset Posebnih naloga za prijenos."

Članak 4.

U članku 48. stavak treći se briše.

Članak 5.

Članak 50. mijenja se i glasi:

"Zbrojni nalog za prijenos tiska se u jednom primjerku i kopiji.

Zbrojni nalog za prijenos podnosi se Zavodu u jednom primjerku bez kopije.
Kopija ostaje kod nalogodavca.

Zbrojni nalog za prijenos ostaje u Zavodu kao dokument o zaduženju računa
nalogodavca odnosno o odobrenju računa primatelja sredstava.

Ako nalogodavac u Zavod uz Zbrojni nalog za prijenos podnese i kopiju,
ona mu se potvrđena vraća.

Uz Zbrojni nalog za prijenos nalogodavac može podnijeti magnetni nosilac
podataka, koji mora sadržavati sve elemente pojedinačnih naloga iz Zbrojnog
naloga za prijenos. Redoslijed podataka na Zbrojnom nalogu za prijenos
i magnetnom nosiocu moraju biti isti.

Nalogodavac podnosi magnetni nosilac podataka iz stavka 5. ovog članka
prema standardima što ih primjenjuje Zavod u obradi i prijenosu podataka.

Standarde iz stavka 6. ovog članka Zavod mora dostaviti zainteresiranim
sudionicima platnog prometa."

Članak 6.

U članku 60. prva rečenica mijenja se i glasi:

"Prijava uplata uporabljuje se za obračun gotovine što ju je pošta ili
jedinica Zavoda primila od građana na osnovi svih uplata (u Zavodu samo
onih objavljenih uplatnicama koje nisu propisane ovim Pravilnikom), štednih
uloga, novca od prodaje stranih sredstava plaćanja na osnovi zaključenih
ugovora o mjenjačkim poslovima ili drugih uplata."

Članak 7.

U članku 63. dodaje se treći stavak koji glasi:

"Prijava isplata uporabljuje se i za obračun isplaćenih mirovina neposredno
preko pošte temeljem ugovora između HPT-a i RFMIORH."

Članak 8.

Članak 73. stavak 9. mijenja se i glasi:

"Zavod, banka odnosno štedionica i pošta neće na izvršenje primati naloge
platnog prometa koji u donjem kutu iza oznake ZAP nemaju naziv "Javno poduzeće
Narodne novine, Zagreb", koji su nepravilno popunjeni, nečitljivi i nepotpuni."

Članak 9.

**U Prilogu broj 1,** Pregled veznih oznaka i objašnjenje za upisivanje
brojeva veznih oznaka u obrasce platnog prometa, u tabeli kod vezne oznake
73 u nazivu vezne oznake riječi "glavnog direktora" zamjenjuju se riječima
"upravnog odbora".

U tekstualnom dijelu istog priloga pod 34) riječi "glavnog direktora"
zamjenjuju se riječima "upravnog odbora".

Članak 10.

**U Prilogu broj 2,** Pregled osnovnih modela "poziva na broj"s objašnjenjem za njihovu primjenu u točki 2, kod objašnjenja za uporabu
modela 13 mijenja se stavak drugi i glasi:

"Podatak P1 ima 10 znamenaka, od kojih je prva znamenka broj 3, a posljednja
kontrolni broj.

Članak 11.

**U Prilogu broj 2,** Pregled osnovnih modela "poziva na broj" s
objašnjenjem za njihovu primjenu, u tabeli, iza modela 17 dodaju se novi
brojevi modela i sadržaj:

"18 (P1)K -P2 -P3 -

 19 (P1)K -(P2)K -P3 -"

U tekstualnom dijelu istog priloga, u točki 2, iza opisa modela 17,
dodaju se opisi modela 18 i 19 koji glase:

**"Model 18 -** podatak P1 ima kontrolni broj izračunat prema posebnom
algoritmu (kao i kod modela 13) i ima do 12 znamenaka, od kojih je posljednja
kontrolni broj.

**Model 19 -** uporabljuje se pri uplati doprinosa za zdravstveno
osiguranje. Podatak P1 ima 12 znamenaka računajući i kontrolni broj i sadrži
identifikaciju obveznika uplate doprinosa iz Naredbe o načinu uplaćivanja
prihoda proračuna i izvanproračunskih fondova te prihoda za financiranje
drugih javnih potreba. Podatak P2 ima 3 znamenke računajući i kontrolni
broj i sadrži brojčanu oznaku vrste prihoda. Podatak P3 ima 4 znamenke
bez kontrolog broja i sadrži razdoblje uplate doprinosa."

Članak 12.

**U Prilogu broj 2,** Pregled osnovnih modela "poziva na broj" s
objašnjenjem za njihovu primjenu, u tabeli, iza modela 32 dodaju se novi
brojevi modela i sadržaj:

"-41 (P1)K -(P2)K -P3 -

  42 (P1 -P2 -P3)K -"

U tekstualnom dijelu istog priloga, u točki 2 iza opisa modela 32, dodaju
se opisi modela 41 i 42 koji glase:

**"Model 41** - uporabljuje se po posebnom zahtjevu sudionika. Podatak
P1 ima kontrolni broj izračunat prema posebnom algoritmu (kao i kod modela
12). Podatak P1 ima 13 znamenaka. Podatak P2 ima kontrolni broj izračunat
po modulu 11.

**Model 42 -** uporabljuje se po posebnom zahtjevu sudionika. Uporabljuje
se kad se cijeli sadržaj "poziva na broj" stavlja pod kontrolu jednog kontrolnog
broja izračunatog prema posebnom algoritmu kao za model **12**."

Članak 13.

**U Prilogu broj 2,** Pregled osnovnih modela "poziva na broj" s
objašnjenjem za njihovu primjenu, u tabeli kod modela 83 mijenja se sadržaj
i glasi:

"83 (za sudionika) (P1)K -(P2)K -

(za potrebe Zavoda) (P1)K -P2 -P3 -"

U tekstualnom dijelu istog priloga, u točki 2., kod modela 83 mijenja
se opis i glasi:

"Model 83 - uporabljuje se pri plaćanju naknade Zavodu za platni promet.

Model 83 ima dva različita sadržaja podataka, i to:

a) Za bezgotovinsko plaćanje naknade Zavodu model 83 ima podatak P1
koji sadrži 4 znamenke računajući i kontrolni broj po modulu 11, a predstavlja
vrstu naknade iz Registra tarifnih stavaka i podatak P2 koji sadrži 16
znamenaka računajući i kontrolni broj po modulu 11 i predstavlja broj računa.

b) Model 83 sa podatkom (P1)K, P2 i P3 uporabljuje se samo u Zavodu.

Članak 14.

**U Prilogu broj 2,** Pregled osnovnih modela "poziva na broj" s
objašnjenjem za njihovu primjenu, u tabeli iza modela 83 dodaje se model
84 i sadržaj glasi:

"84 (samo za (P1)K -P2 P3 -

potrebe Zavoda) (P1)K -P2 - -"

U tekstualnom dijelu istog priloga, u točki 2., iza modela 83 dodaje
se opis za model 84 koji glasi:

"Model 84 - uporabljuje se samo u Zavodu kada se za potrebe platnog
prometa zadužuje ili odobrava račun Zavoda."

Članak 15.

**U Prilogu broj 2,** Pregled osnovnih modela "poziva na broj" s
objašnjenjem za njihovu primjenu, u točki 1) stavak treći mijenja se i
glasi:

"Duljina jednog podatka ograničena je, osim kod modela broj 12, 22 i
83, na 12 znamenaka. Kod modela 12 i 41 podatak P1 i kod modela 22 podatak
P2 imaju 13 znamenaka, a kod modela 83 podatak P2 ima 16 znamenaka.

Članak 16.

Ovaj Pravilnik stupa na snagu danom objave u "Narodnim novinama"

Broj: III-1-1-277/98
Zagreb, 30. ožujka 1998.

Glavni direktor
**Dinko Zidarević,** v. r.

Pravilnik, NN 50/1998-624